Държавен вестник, бр. 103, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  103
военновременни запаси“ може да извърши ком­
пенсирани промени по бюджета на Държавна 
агенция „Държавен резерв и военновременни 
запаси“, като за сметка на отчетеното намале­
ние на разходите за придобиване на държавни 
резерви и военновременни запаси се увеличават 
разходите за закупуване на запаси по Закона 
за запасите от нефт и нефтопродукти и за 
издръжка и капиталови разходи.
Чл. 59. (1) Вноските по отчислената печал­
ба, съответно по разпределените дивиденти, 
за държавата постъпват по отделна сметка 
за приходите на централния бюджет на Те­
риториална дирекция „Големи данъкоплатци 
и осигурители“ на Националната агенция за 
приходите.
(2) Държавните предприятия и едноличните 
търговски дружества с държавно участие в 
капитала изпращат на Териториална дирек­
ция „Големи данъкоплатци и осигурители“ на 
Националната агенция за приходите заверени 
копия от съответните протоколи относно 
решенията за разпределение на печалбата в 
срок до 20 дни от датата на приемането им.
Чл. 60. Министерството на финансите пуб­
ликува ежемесечно отчетна информация за 
фискалния резерв в срок до края на месеца, 
следващ отчетния период.
Чл. 61. (1) Средства и плащания на 
„БДЖ – Пътнически превози“ – ЕООД, от 
предоставени от държавния бюджет субсидии 
и капиталови трансфери, както и от други по­
стъпления може да се включват в системата 
на единна сметка и Системата за електронни 
бюджетни разплащания съгласно чл. 156 от 
Закона за публичните финанси по ред и в сро­
кове, определени от министъра на финансите.
(2) За целите на отчетността и статисти­
ката на публичните финанси средствата и 
операциите по ал. 1 се включват и се отчитат 
в консолидираната фискална програма като 
чужди средства.
Чл. 62. (1) На Национална компания „Же­
лезопътна инфраструк­тура“ и „Метрополи­
тен“ – ЕАД, може да се предоставя авансово 
финансиране по ред, начин и в срокове, 
определени от министъра на финансите, при 
спазване на приложимите правила за държав­
ните помощи.
(2) Авансовото финансиране по ал. 1 се пре­
доставя под формата на възмездна финансова 
помощ, като операциите по предоставянето и 
възстановяването на тези суми се отразяват 
в отчетността на Националния фонд в частта 
на финансирането.
(3) Авансовото финансиране по ал. 1 и 2 
представлява предоставени чрез Национал­
ния фонд средства и/или заложени лимити 
за плащания за заемообразно финансиране на 
Национална компания „Железопътна инфра­
структура“ и „Метрополитен“ – ЕАД, извън 
определените в съответствие с правилата за 
управление на съответните програми суми за 
финансиране.
Чл. 63. При нулева или отрицателна лихва 
по депозитите в Българската народна банка по 
чл. 154, ал. 22 от Закона за публичните финан­
си не се определя и не се превежда лихва за 
сметка на централния бюджет за средствата 
по чл. 50, ал. 3 и чл. 92, ал. 4 от Закона за 
безопасно използване на ядрената енергия.
Чл. 64. (1) До 10-о число на всеки месец 
Държавен фонд „Земеделие“ предоставя под­
робна писмена информация на Министерството 
на финансите за извършените плащания през 
предходния месец от заложените средства по 
бюджета на Държавен фонд „Земеделие“ за 
2018 г. за финансиране на разходите за ДДС 
на общините по одобрени за подпомагане про­
екти по Програмата за развитие на селските 
райони (ПРСР) и Програмата за морско дело 
и рибарство (ПМДР).
(2) В случаите, когато Държавен фонд 
„Земеделие“ и Министерството на земедели­
ето, храните и горите сключват договори с 
ползвателите на финансовата помощ по ал. 1, 
максималният размер на целевата субсидия за 
финансиране на разходите за ДДС се опреде­
ля въз основа на договора и допълнителните 
споразумения към него.
(3) Финансиране на разходи за ДДС на 
ползвателите по ал. 1 е допустимо към аван­
сово и при междинно и окончателно плащане 
на разходите по изпълнението на съответния 
проект.
(4) След всяко одобрение от Държавен 
фонд „Земеделие“ – за ползватели по ПРСР, 
и от Министерството на земеделието, хра­
ните и горите – за ползватели по ПМДР, на 
проведена от общината тръжна процедура за 
избор на изпълнител се финансират разходи 
за ДДС в размер до 20 на сто от стойността 
на тръжната процедура, но не повече от 20 
на сто от одобрената сума към заявката за 
авансово плащане.
(5) При междинно и окончателно плащане 
се финансират разходи за ДДС в размер на 
одобрената сума към заявката за междинно 
или окончателно плащане.
(6) В случаите, когато ползватели по 
ал. 1 – получатели на безвъзмездна финансова 
помощ по ПРСР и ПМДР, са кандидатствали 
за получаване на безлихвен заем по одобрени 
проекти по ПРСР и ПМДР, разходите за ДДС 
се финансират след проверка на цялостното 
изпълнение на проекта и одобряване от Дър­
жавен фонд „Земеделие“ на окончателния 
размер на безвъзмездната финансова помощ 
по съответния проект.
(7) При определяне финансирането на 
разходи за ДДС по ал. 5 и 6 Държавен фонд 
„Земеделие“ приспада разликата между изпла­
тената сума за ДДС по ал. 4 и сумата за ДДС, 
получена на основата на реално извършените и 
допустими за финансово подпомагане разходи 
по ПРСР или ПМДР.